ΚΑΝΟΝΙΣΜΟΣ (ΕΟΚ) αριθ. 990/84 ΤΟΥ ΣΥΜΒΟΥΛΙΟΥ της 31ης Μαρτίου 1984 περί προσαρμογής ορισμένων μέτρων που αναφέρονται στην πράξη προσχωρήσεως του 1979, όσον αφορά τα μεταποιημένα προϊόντα με βάση τα οπωροκηπευτικά

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχωρήσεως του 1979, και ιδίως το άρθρο 72 παράγραφος 2,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι το άρθρο 103 παράγραφος 3 της πράξεως προσχωρήσεως του 1979 προβλέπει τον τρόπο υπολογισμού της κοινοτικής ενίσχυσης που χορηγείται στην Ελλάδα για ορισμένα μεταποιημένα προϊόντα με βάση τα οπωροκηπευτικά-

ότι ο κανονισμός (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπορωκηπευτικά (3) τροποποιήθηκε από τον κανονισμό (ΕΟΚ) αριθ. 988/84 (4), μεταβάλλοντας εν μέρει το σύστημα υπολογισμού της ενίσχυσης στην παραγωγή στον τομέα αυτό-

ότι, σύμφωνα με το άρθρο 72 παράγραφος 2 της πράξεως προσχωρήσεως του 1979, πρέπει να γίνουν οι αναγκαίες προσαρμογές των μέτρων που αναφέρονται στο άρθρο 103 παράγραφος 3 της εν λόγω πράξεως, οι οποίες καθίστανται απαραίτητες μετά από τις τροποποιήσεις του κανονισμού (ΕΟΚ) αριθ. 516/77,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση της παραγράφου 3 του άρθρου 103 της πράξεως προσχωρήσεως του 1979, το ποσό της κοινοτικής ενίσχυσης που χορηγείται στην Ελλάδα καθορίζεται λαμβάνοντας κυρίως υπόψη:

- κατά τον πρώτο καθορισμό, τη διαφορά μεταξύ της ελάχιστης τιμής της πρώτης ύλης που ισχύει στην Ελλάδα και της τιμής τρίτων χωρών, προσαρμοσμένης κατ' αποκοπή στο στάδιο της πρώτης ύλης,

- κατά τους επόμενους καθορισμούς, την ενίσχυση που καθορίστηκε για την προηγούμενη περίοδο εμπορίας, προσαρμοσμένη έτσι ώστε να λαμβάνεται υπόψη το επίπεδο της ελάχιστης τιμής που εφαρμόζεται στην Ελλάδα για την εν λόγω περίοδο εμπορίας, η τιμή τρίτων χωρών και, αν είναι απαραίτητο, η εξέλιξη των εξόδων μεταποίησης στην Ελλάδα, υπολογιζόμενη κατ' αποκοπή.

Έντούτοις, το στοιχείο "τιμή τρίτων χωρών" αντικαθίσταται:

- σε περίπτωση που ο όγκος των εισαγωγών δεν επιτρέπει να θεωρείται αντιπροσωπευτική η τιμή τρίτων χωρών, από μία συγκεκριμένη τιμή που καθορίζεται λαμβάνοντας υπόψη την τιμή στην κοινοτική αγορά, την εξέλιξη των τιμών και τις δυνατότητες διαθέσεως στην κοινοτική αγορά,

- από την ελάχιστη τιμή κατά την εισαγωγή, σε περίπτωση που αυτή έχει καθοριστεί.

Η ενίσχυση που υπολογίζεται κατ' αυτόν τον τρόπο δεν είναι, παρ' όλα αυτά, δυνατόν να υπερβαίνει την κοινοτική ενίσχυση που χορηγείται στην Κοινότητα των Εννέα.

Άρθρο 2

Ο παρών κανονισμός αρχίζει να ισχύει από την έναρξη της περιόδου εμπορίας 1983/84 για κάθε ένα από τα οικεία προϊόντα.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαρτίου 1984.

Για το Συμβούλιο

Ο Πρόεδρος

M.ROCARD

(1) ΕΕ αριθ. C 94 της 8. 4. 1983, σ. 9.

(2) Γνώμη που διατυπώδηκε στις 15 Μαρτίου 1984 (δεν έχει δημοσιευθεί ακόμη στην Επίσημη Εφημερίδα).

(3) ΕΕ αριθ. L 73 της 21. 3. 1977, σ. 1.

(4) Βλέπε σελίδα 11 της παρούσας Επίσημης Εφημερίδας.